РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 број: 400-3800/14

26. октобар 2014. године

Б е о г р а д

НАРОДНА СКУПШТИНА

Одбор за уставна питања и законодавство, на седници одржаној 26. октобра 2014. године, размотрио је амандмане на ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О БУЏЕТУ РЕПУБЛИКЕ СРБИЈЕ ЗА 2014. ГОДИНУ СА ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА И ДОПУНАМА ФИНАНСИЈСКОГ ПЛАНА РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ ЗА 2014. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА ФИНАНСИЈСКОГ ПЛАНА РЕПУБЛИЧКОГ ФОНДА ЗА ЗДРАВСТВЕНО ОСИГУРАЊЕ ЗА 2014. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА ФИНАНСИЈСКОГ ПЛАНА НАЦИОНАЛНЕ СЛУЖБЕ ЗА ЗАПОШЉАВАЊЕ ЗА 2014. ГОДИНУ И ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА ФИНАНСИЈСКОГ ПЛАНА ФОНДА ЗА СОЦИЈАЛНО ОСИГУРАЊЕ ВОЈНИХ ОСИГУРАНИКА ЗА 2014. ГОДИНУ.

На основу члана 156. став 3. Пословника Народне скупштине, Одбор за уставна питања и законодавство подноси

И З В Е Ш Т А Ј

Одбор је у складу са чланом 164. Пословника Народне скупштине размотрио амандмане на Предлог закона о изменама и допунама Закона о буџету Републике Србије за 2014. годину са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2014. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2014. годину, Предлогом одлуке о давању сагласности на Одлуку о изменама Финансијског плана Националне службе за запошљавање за 2014. годину и Предлогом одлуке о давању сагласности на Одлуку о изменама Финансијског плана Фонда за социјално осигурање војних осигураника за 2014. годину и сматра да су у складу са Уставом и правним системом Републике Србије амандмани:

- на члан 3. са исправком, који су заједно поднели народни посланици Гордана Чомић, Александра Јерков, Борислав Стефановић и Драган Шутановац;

- на члан 6. који су заједно поднели народни посланици Бојан Костреш, Олена Папуга и Дејан Чапо;

- на члан 6. који је поднео Одбор за финансије, републички буџет и контролу трошења јавних средстава;

- на члан 6. са исправком, који је поднео народни посланик Благоје Брадић;

- на члан 6. са исправком, који су заједно поднели народни посланици Ласло Варга, Балинт Пастор, Елвира Ковач, Арпад Фремонд, Золтан Пек и Анамарија Вичек;

- на члан 6. који је поднео народни посланик Драган Јовановић;

- на члан 6. који су заједно поднели народни посланици Ненад Чанак, Нада Лазић и Ђорђе Стојшић;

- на члан 6. са исправком, који је поднела народни посланик Бранка Каравидић;

- на члан 6. са исправком, који је поднела народни посланик Биљана Хасановић-Кораћ;

- на члан 6. са исправком, који је поднео народни посланик Иван Карић;

- на члан 13. који је поднео народни посланик Драган Јовановић.

 Одбор је размотрио и сматра да нису у складу са Уставом и правним системом Републике Србије амандмани:

- на члан 1. који је поднео народни посланик Зоран Живковић;

- на члан 1. који је поднео народни посланик Владимир Павићевић.

За известиоца Одбора на седници Народне скупштине одређен је председник Одбора.

 ПРЕДСЕДНИК

 др Александар Мартиновић